હું ઘણીવાર જપાન ગયો છું અને એનો ખૂણેખૂણો ખૂંદી વળ્યો છું, પણ કામાકુરા ક્યારેય ગયો નહોતો ગયો. આથી ગઇ પાનખર પછી કામાકુરા જવાની તક મળી ત્યારે હું સ્વાભાવિક રીતે જ રોમાંચિત થઇ ગયો. પ્રશાંત મહાસાગરને કાંઠે એક ટેકરી પર આવેલું આ નગર મંદિરો અને સ્મારકોને કારણે પ્રખ્યાત છે અને ટોકિયોથી ટ્રેન રસ્તે માંડ કલાકેક જ દૂર છે. કામાકુરા નગર ઇસવી સન 1192થી શોગન મિનામોટોની લશ્કરી સરકારની સાંસ્કૃતિક તથા રાજકીય રાજધાની ગણાતું હતું. પરંતુ 1333ની સાલમાં એને ખંડિત કરી દેવામાં આવ્યું હતું. આજે આ નગર સૌથી વધુ જાણીતું છે. અમિદા બુદ્ધ (જપાની અમિદા શબ્દનું મૂળ છે. સંસ્કૃતનો અમિતાભ શબ્દ, જેનો અર્થ થાયઃ દૈવી કે અનંત પ્રકાશ અને અમિદા બુદ્ધ એટલે બૌદ્ધ ધર્મની પાંચ મુખ્ય શાખામાંની એક, મહાયાન સંપ્રદાયના બુદ્ધ)ની વિશાળ પ્રતિમાને કારણે, જે 800 વર્ષ જૂની છે. દુનિયાભરમાંથી પ્રવાસીઓ એ જોવા અહીં આવે છે.